Document ID: /roh_data/filtered/fineweb-2-filterrobots_roh.jsonl.gz/8188

Election Hangover u il stress pervi dal cumbat electoral
- Glindesdi, 7.11.2016, 8:40
-
Emprima emissiun:
- Glindesdi, 7.11.2016, 8:40, RTR
Passa la mesadad dals Americans e da las Americanas han tenor ina retschertga il nas plain dal cumbat tranter Hillary Clinton e Donald Trump.
En la retschertga da l'assoziaziun da psicologia da l'America han 52% dals participants creschids inditgà ch'il cumbat electoral saja in fitg grond u almain in grond factur da stress. Ina differenza è da vesair tranter quels che han Facebook e quels senza. Tar quels senza han be 45% inditga ch'il cumbat saja in impurtant factur da stress.
L'associaziun da psicologia cusseglia perquai er tranter auter da betg trasor guardar sin Facebook, stizzar la televisiun e da leger be tant ch'ins saja infurmà. Plinavant duajan ins evitar discussiuns memia lungas sur dal cumbat e sa concentrar sin chaussas productivas sco il temps cun la famiglia, lavur en uniuns euv. enstagl da ponderar tge che pudess capitar sch'in u l'auter vegniss president u presidenta. La finala dettia lura era anc persunas che limiteschian la pussanza dal president u da la presidenta.